Nineteen Eighty-Four

Nofel am fyd dystopig gan George Orwell yw Nineteen Eighty-Four. Cafodd ei hysgrifennu yn 1948 a'i chyhoeddi yn yr un flwyddyn. Caiff ei hystyried yn un o nofelau pwysicaf yr ugeinfed ganrif ac mae'r cysyniadau ynddo'n parhau i ddylanwadu diwylliant gyfoes. Mae'r nofel wedi gwerthu miliynau o gopïau ar draws y byd ac wedi ei chyfieithu i dros 65 o ieithoedd, yn cynnwys y Gymraeg. Mae'r stori'n canolbwyntio ar gymeriad o'r enw Winston, sy'n gweithio yng Ngweinyddiaeth y Gwir, a'i gyfataliad gan senedd dotalitaraidd gwlad Oceania, lle mae’n byw. Mae effaith y llyfr yn amlwg ar yr iaith Saesneg, ac ieithoedd eraill. Mae'r ansoddair "Orwellian" yn cael ei ddefnyddio llawer pan fo pobl yn sôn am ddiogelwch y wlad a phreifatrwydd personol. Hefyd, mae'r geiriau "Mae'r Brawd Mawr yn eich gwylio chi" yn cael eu defnyddio gan bobol lle bynnag y siaredir Saesneg. Fel Brave New World gan Aldous Huxley, mae Nineteen Eighty-Four wedi cael ei weld fel llyfr gwahanol a pheryglus i ddiogelwch gwladwriaethau. Oherwydd hyn, mae'r llyfr wedi cael ei wahardd mewn sawl gwlad.